Tänu raamatule olen saanud palju vastukaja. Ka väga edukatelt Eesti tegijatelt n-ö Läänes. Alles üleeile kirjutas Tarmo Urb Los Angeles linnast põgusalt oma enese lahkumisest 20 aastat tagasi, mis oli veelgi raskem kui ära minna täna, mil Eesti on Euroopa Liidus. Tarmo kiitis, et ma selle teema üles võtsin. Üks Eesti soost supermodell kirjutas mulle ka (mitte Carmen Kass), kuidas tal oma eduka karjääri  alguses puudus raha, et isegi süüa osta ja kuidas igapäevast energiat andsid talle ema poolt kodust kaasa antud õunad. Selliseid raskeid lugusid on kuhjaga, ometi on neist kõigist saanud väga edukad inimesed.